Margitsziget, Budapest, Budapest, XIII. kerület
A főváros legszebb, védett parkjában számos ritka, értékes és egyúttal szemet gyönyörködtető növény él. A szigeten azonban védett műemlékek, valamint a szabadidő eltöltését szolgáló sportpályákat, strandokat is találni.A Duna szabályozásakor, több kisebb szigetből alakult ki a ma 95,6 hektár területű Margitsziget. Hossza 2500 méter, legnagyobb szélessége 500 méter.
Növényeinek legnevezetesebb darabjai a hatalmas platánok, némelyik átmérője meghaladja a 2 métert is. Különlegesség az összenőtt juharkőris Szent Margit sírjánál, a domonkos kolostor romjai között, valamint a kínai mamutfenyők, amelyekből több is található az aranyhalas medencénél, a forrásház közelében. A sétálók japánkertben, rózsakertben, ápolt virágágyások mellett, vagy a kis vadasparkban egyaránt megpihenhetnek.
A Margitsziget számos műemléket rejt: a védettnek nyilvánított Víztornyot, zenélő kutat, a ferencesek templomának romjait, a premontreiek Szent Mihály templomának rekonstrukcióját. A parkban látható számos szobor mellett, a külön kialakított művészsétányon a magyar művészet nagyjainak mellszobrai láthatók. A sziget befogadja a sportolni vágyókat (sport- és teniszpályák, Hajós Alfréd Sportuszoda, kocogópálya) és a strandolókat (Palatinus) is.A Margitsziget kerekes székkel is látogatható. Megközelíthető villamossal (4, 6), illetve autóbusszal (26). A szigeten személyautók - a taxi kivételével - nem közlekedhetnek.
A ferences templom romjai a Margitszigeten
A margitszigeti japán kert
A margitszigeti japán kert fái
Nagyszálló vagy Grand Hotel a Margitszigeten
Szerelmesek ligete a Margitszigeten
Szökőkút a Margitsziget déli végében
A Thermál Hotel a Margitszigeten
A margitszigeti nagy virágoskert
Hajós Alfréd Uszoda a Margitszigeten
Víztorony, Budapest
Margitszigeti kolostorromok, Budapest
Bodor-kút, Budapest
Margitsziget, Budapest - névjegy
Vélemények: Margitsziget, Budapest
Margitsziget, Budapest képek